Anu Pink

Anu Pink (sündinud 11. jaanuaril 1964) on eesti pärandtehnoloog, kelle uurimisvaldkond on peamiselt 19. sajandi kudumistehnoloogia. 

Anu Pink on sündinud Orissaares, kus tema ema töötas muusikaõpetajana ning isa Orissaare telemasti meeskonnas. Ta on lõpetanud Nõo Reaalgümnaasiumi ning seejärel 1986. aastal Tallinna Pedagoogilise Instituudi käsitöö ja kodunduse õpetaja erialal. 

Ta töötas kokku 25 aastat üldhariduskoolis käsitöö õpetajana, kõigepealt Suure-Jaanis ning seejärel Türi Majandusgümnaasiumis. 2002. aastal asutas ta koos Anneli Kengiga Saara Kirjastuse sooviga kirjutada kooliõpilastele lihtsamalt arusaadav käsitööõpik. 

2013. aastal lõpetas Pink TÜ Viljandi Kultuuriakadeemias pärandtehnoloogia magistriõppe uurimusega Eesti sukkade ja sokkide kudumise tehnoloogilisest mitmekesisusest. Pärast seda on ta töötanud kirjastuses käsitööraamatute autori või toimetajana ning koolitanud õppureid rahvarõivakoolides, Olustvere Teenindus- ja Maamajanduskoolis ning õpetanud oskuste õpetamisega seotud aineid TÜ Viljandi Kultuuriakadeemias.

Vabal ajal juhib ta Facebooki gruppi „Kudujate koopiaklubi“ ja peab veebipäevikut „Koe Kiri“.

Tal on kolm last.

 Teoseid 

 Õmblemine : IV-IX klass // Saara Kirjastus, 2003.
 Heegeldamine : IV-IX klass // Saara Kirjastus, 2004.
 Koolinoorte tervisliku toitumise arvesti Ampser www.ampser.ee : abimaterjal tervisliku toitumise õpetamiseks / idee, ülesehitus ja sisu Anu Pink // Saara Õppematerjalid, 2006.
 Klaasitööd. Kaasautor Geenart Nagel // Saara Kirjastus 2007.
 Kodundus : 4.-6. klass // Saara Kirjastus, 2008.
 Meite Muhu mustrid. Kaasautorid Anu Kabur, Mai Meriste // Saara Kirjastus, 2010.
 Kodundus : 7.-9. klass. Kaasautor Kristi Paas // Saara Kirjastus, 2011.
 Designs and patterns from Muhu Island : a needlework tradition from Estonia. Kaasautorid Anu Kabur, Mai Meriste // Saara Kirjastus, 2011.
 Väike kudumissõnastik : inglise-eesti, eesti-inglise = Concise knitting dictionary : English-Estonian, Estonian-English. Kaasautor Kait Lubja // Saara Kirjastus, 2014.
 Eesti silmuskudumine 1, Tavad ja tehnikad. Kaasautorid Siiri Reimann, Kristi Jõeste // Saara Kirjastus, 2014.
 Tikkimine : väike rahvarõivaõpetus : IV-IX klass. Kaasautor Kristi Teder // Saara Kirjastus, 2015.
 Eesti silmuskudumine 2, Sukad ja sokid // Saara Kirjastus, 2018.
 Hiiumaa kindad = Iiumaa kindäd. Kaasautor Sirje Juurikas // Saara Kirjastus, 2020.
 Kudumine : 4.-9. klass // Saara Kirjastus, 2022.
 Estonian knitting 2, Socks and stockings // Saara Publishing House, 2023.
 Ruhnu : kirjad kudujate saarelt // Saara Kirjastus, 2024.

 Tunnustus 
 1999 – Järvamaa aasta õpetaja
 2010 – Eesti Kultuurkapitali Rahvakultuuri Sihtkapitali aastapreemia (koos Anu Kaburi ja Mai Meristega, raamatu "Meite Muhu mustrid" eest)
 2015 – Järvamaa Kultuuripärl
 2018 – Pärandihoidja (pärandtehnoloogia (silmuskudumine) uurimise ja õpetamise eest)
 2021 – Eesti Kultuurkapitali rahvakultuuri sihtkapitali käsitöö aastapreemia (Kudujate Koopiaklubi ellukutsumise ja maailma suurima Muhu sukkade näituse "Meie argipäeva vidussepidamise aeg" korraldamise eest)
 2026 – Valgetähe V klassi teenetemärk"President tunnustab teenetemärgiga 203 inimest" ERR, 30. jaanuar 2026

 Viited 

 Välislingid 
 Anu Pink Saara kirjastuse kodulehel

Kategooria:Eesti käsitöölised
Kategooria:Nõo Reaalgümnaasiumi vilistlased
Kategooria:Valgetähe V klassi teenetemärgi kavalerid
Kategooria:Sündinud 1964